b"\n_START_ARTICLE_\nCasimir Mallorqu\xc3\xad i Tutusaus\n_START_SECTION_\nTraject\xc3\xb2ria\n_START_PARAGRAPH_\nUn dels futbolistes m\xc3\xa9s destacats de les d\xc3\xa8cades de 1910 i 1920, comen\xc3\xa7\xc3\xa0 la seva carrera al FC Espanya, club on guany\xc3\xa0 el Campionat de Catalunya de l'any 1913. Des de meitat de la temporada 1913-14 jug\xc3\xa0 al FC Barcelona, essent el primer futbolista de les comarques tarragonines que jug\xc3\xa0 al club. El 1916 fix\xc3\xa0 pel RCD Espanyol, club on pass\xc3\xa0 m\xc3\xa9s temps, en tres etapes diferents. La seg\xc3\xbcent temporada jug\xc3\xa0 a l'Atl\xc3\xa8tic de Sabadell, i a les acaballes de la mateixa retorn\xc3\xa0 a l'Espanyol. Dues noves temporades al Barcelona (1921-23) i novament a l'Espanyol, on acab\xc3\xa0 la seva carrera l'any 1926. Guany\xc3\xa0 tres Campionats de Catalunya (1913, 1916, 1922) i una Copa d'Espanya (1922). Tamb\xc3\xa9 fou diverses vegades internacional amb la selecci\xc3\xb3 catalana. El 10 de juliol de 1927 es jug\xc3\xa0 un RCD Espanyol-Catalunya en homenatge a Josep Maria Canals i Casimir Mallorqu\xc3\xad al camp de Sarri\xc3\xa0. Els blanc-i-blaus van guanyar per 4 a 1._NEWLINE_Despr\xc3\xa9s de retirar-se, es dedic\xc3\xa0 a l'arbitratge, tasca que es perllong\xc3\xa0 fins als anys 1940."